फाटक बंद करने को लेकर टांडा फाटक पर हंगामा
टांडाफाटक पर गेटमैन ने लड़के पर मारपीट करने के आरोप लगाए हैं। इस संबंध में उन्होंने आरपीएफ में शिकायत दी है। गेटमैन यादविंदर सिंह ने बताया उनकी ड्यूटी फाटक एस-63 ई-3 पर सुबह आठ से दोपहर चार बजे तक रहती है। दोपहर साढ़े तीन बजे ट्रेन नंबर 64552 के आने का समय था। इसके लिए फाटक बंद कर रहे थे। तभी एक लड़का तेजी से बाइक पर महिला को बैठाए हुए फाटक के नीचे से निकलने लगा। जैसे ही उन्होंने लड़के को देखा तो फाटक गिराना रोक दिया। लेकिन लड़के ने उसके साथ आकर गाली गलौच करते हुए मारपीट शुरू कर दी और चाबी निकाल दी।
वहीं बस्तियात क्षेत्र के रहने वाले आर्यन का कहना है कि वह अपनी मम्मी को लेकर जा रहे थे। तभी एकदम गेटमैन ने फाटक गिराना शुरू कर दिया। किनारे पर होने से फाटक उनकी मम्मी के सिर पर लगा और वह गिरने लगी थी। मैं सिर्फ गेटमैन से देखकर फाटक बंद करने के लिए कह रहा था कि उनसे गाली गलौच करनी शुरू कर दी। मौके पर पहुंची आरपीएफ के एएसआई सर्बजीत सिंह दोनों पक्ष को लेकर आरपीएफ थाना स्टेशन ले गई।
टांडा फाटक के गेटमैन ने आरोप लगाया कि बाइक सवार युवक ने फाटक बंद करने को लेकर उससे मारपीट की। वहीं, युवक का कहना है कि गेटमैन ने उससे गाली गलौज की।
hin_Deva hin_Deva hin_Deva hin_Deva